Document ID: 32006L0077

32006L0077
L 271/53
JURNALUL OFÍCIAL AL UNIUNII EUROPENE
DIRECTIVA 2006/77/CE A COMISIEI
din 29 septembrie 2006
de modificare a anexei I la Directiva 2002/32/CE a Parlamentului European și a Consiliului privind conținuturile maxime de compuși organoclorați din furaje
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje (1), în special articolul 8 alineatul (1),
întrucât:
(1)
Directiva 2002/32/CE interzice utilizarea de produse destinate furajelor al căror conținut în substanțe nedorite depășește conținutul maxim stabilit în anexa I.
(2)
În cursul adoptării Directivei 2002/32/CE, Comisia a anunțat că anexa I la această directivă va fi revizuită pe baza evaluărilor științifice actualizate ale riscurilor și ținând seama de interdicția oricărei diluții de produse destinate furajelor contaminate și neconforme.
(3)
La solicitarea Comisiei, Autoritatea Europeană pentru Siguranța Alimentară (EFSA) adoptă un aviz privind aldrina și dieldrina la 9 noiembrie 2005 (2).
(4)
S-a constatat că hrana pentru pești, care conține o proporție relativ ridicată de ulei de pește, are conținuturi importante de aldrină/dieldrină. Prin urmare, este necesar să se modifice dispozițiile existente pe baza concluziilor din avizul științific și a datelor disponibile în materie de control.
(5)
La solicitarea Comisiei, EFSA adoptă un aviz privind endosulfanul la 20 iunie 2005 (3).
(6)
Reiese din concluziile avizului științific și din datele disponibile în materie de control că este necesar să se modifice conținutul maxim de endosulfan din uleiul vegetal brut, astfel încât să permită luarea în considerare, într-o oarecare măsură, a concentrației de endosulfan din uleiul vegetal brut față de conținutul de endosulfan din semințele oleaginoase.
(7)
La solicitarea Comisiei, EFSA adoptă un aviz privind hexaclorociclohexanii (α, β, γ HCH), la 4 iulie 2005 (4) și un aviz privind endrina, la 9 noiembrie 2005 (5).
(8)
Reiese din concluziile avizelor științifice și ale datelor disponibile în materie de control că nu este necesar să se modifice conținuturile maxime existente în ceea ce privește hexaclorociclohexanii și endrina.
(9)
În ceea ce privește aldrina, dieldrina, clordanul, DDT, endrina, heptaclorul, hexaclorobenzenul și hexaclorociclohexanii (HCH), este necesar să se înlocuiască cuvântul „grăsimi” cu cuvintele „grăsimi și uleiuri”, deoarece acestea se raportează în mod clar la toate grăsimile și uleiurile, inclusiv grăsimile animale, uleiurile vegetale și uleiul de pește.
(10)
Prin urmare, Directiva 2002/32/CE trebuie modificată în consecință.
(11)
Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DIRECTIVĂ:
Articolul 1
Anexa I la Directiva 2002/32/CE se modifică în conformitate cu anexa la prezenta directivă.
Articolul 2
Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive, în termen de douăsprezece luni de la intrarea în vigoare a acesteia. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 3
Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
Articolul 4
Prezenta directivă se adresează statelor membre.
Adoptată la Bruxelles, 29 septembrie 2006.

Labels: 0
20
6